CELEX: 32010D0602
Language: mt
Date: 2010-10-06 00:00:00
Title: 2010/602/UE: Deċiżjoni tal-Kummissjoni tas- 6 ta’ Ottubru 2010 li temenda l-Anness II tad-Deċiżjoni 2006/766/KE rigward l-annotazzjoni dwar is-Serbja fil-lista ta’ pajjiżi terzi u territorji li minnhom l-importazzjonijiet tal-prodotti tas-sajd għall-konsum mill-bniedem huma permessi (notifikata bid-dokument numru C(2010) 6748)  Test b’relevanza għaż-ŻEE

7.10.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 264/17
            
         DEĊIŻJONI TAL-KUMMISSJONI
   tas-6 ta’ Ottubru 2010
   li temenda l-Anness II tad-Deċiżjoni 2006/766/KE rigward l-annotazzjoni dwar is-Serbja fil-lista ta’ pajjiżi terzi u territorji li minnhom l-importazzjonijiet tal-prodotti tas-sajd għall-konsum mill-bniedem huma permessi
   (notifikata bid-dokument numru C(2010) 6748)
   (Test b’relevanza għaż-ŻEE)
   (2010/602/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 854/2004 tal-Parlament Ewropew u tal-Kunsill tad-29 ta’ April 2004 li jippreskrivi regoli speċifiċi għall-organizzazzjoni ta’ kontrolli uffiċjali fuq prodotti li joriġinaw mill-annimali maħsuba għall-konsum mill-bniedem (1), u b’mod partikolari l-Artikolu 11(1) tiegħu,
   Billi:
   
               (1)
            
            
               Ir-Regolament (KE) Nru 854/2004 jistipula regoli speċifiċi għall-organizzazzjoni ta’ kontrolli uffiċjali fuq il-prodotti li joriġinaw mill-annimali. B’mod partikolari jistipula li prodotti li joriġinaw mill-annimali jistgħu jiġu importati biss minn pajjiż terz jew parti ta’ pajjiż terz li jidher fuq il-lista msawra skont dak ir-Regolament.
            
         
               (2)
            
            
               Ir-Regolament (KE) Nru 854/2004 jipprovdi li, fit-tfassil u l-aġġornamenti ta’ listi bħal dawn, għandhom jitqiesu l-verifiki min-naħa tal-Unjoni f’pajjiżi terzi u l-garanziji min-naħa tal-awtoritajiet kompetenti ta’ pajjiżi terzi fir-rigward tal-konformità jew ekwivalenza mal-liġi tal-Unjoni dwar l-għalf u l-ikel u regoli dwar saħħet l-annimali kif speċifikat fir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004 dwar verifiki uffiċjali mwettqa biex jaċċertaw li tkun ġiet ivverifikata l-konformità mal-liġi dwar l-għalf u l-ikel, saħħet l-annimali u regoli dwar il-benessri tal-annimali (2).
            
         
               (3)
            
            
               Id-Deċiżjoni tal-Kummissjoni 2006/766/KE tas-6 ta’ Novembru 2006 li tistabbilixxi l-listi ta’ pajjiżi terzi u territorji li minnhom l-importazzjonijiet ta’ molluski bivalvi, ekinodermi, tunikati, gastropodi tal-ibħra u prodotti tas-sajd huma permessi (3) telenka dawk il-pajjiżi terzi li jissodisfaw il-kriterji msemmija fir-Regolament (KE) Nru 854/2004 u għaldaqstant huma f’pożizzjoni li jiggarantixxu li dawk il-prodotti esportati lejn l-Unjoni jissodisfaw il-kundizzjonijiet sanitarji stipulati fil-leġiżlazzjoni tal-Unjoni biex titħares saħħet il-konsumaturi. B’mod partikolari, l-Anness II ta’ din id-Deċiżjoni jistabbilixxi lista ta’ pajjiżi terzi u territorji li minnhom l-importazzjonijiet ta’ prodotti tas-sajd għall-konsum mill-bniedem huma permessi. Din il-lista tindika wkoll restrizzjonijiet dwar importazzjonijiet bħal dawn minn ċerti pajjiżi terzi.
            
         
               (4)
            
            
               Is-Serbja bħalissa hija inkluża fil-lista fl-Anness II tad-Deċiżjoni 2006/766/KE bħala pajjiż terz li minnu l-importazzjonijiet ta’ prodotti tas-sajd maħsuba għall-konsum mill-bniedem huma permessi, iżda dawn l-importazzjonijiet huma ristretti għal ħut sħiħ frisk li jinqabad mill-baħar.
            
         
               (5)
            
            
               Il-kontrolli tal-Unjoni għall-evalwazzjoni tas-sistema ta’ kontroll fis-seħħ fis-Serbja li tirregola l-produzzjoni tal-prodotti tas-sajd maħsuba għall-esportazzjoni lejn l-Unjoni, flimkien mal-garanziji pprovduti mill-awtorità kompetenti tas-Serbja, jindikaw li l-kundizzjonijiet applikabbli f’dan il-pajjiż terz għall-prodotti tas-sajd għall-konsum mill-bniedem iddestinati għall-esportazzjoni lejn l-Unjoni huma ekwivalenti għal dawk stabbiliti fil-leġiżlazzjoni rilevanti tal-Unjoni. Għaldaqstant, l-Anness II tad-Deċiżjoni 2006/766/KE għandu jiġi emendat biex jippermetti l-importazzjonijiet mis-Serbja ta’ prodotti tas-sajd għall-konsum mill-bniedem, iżda li mhumiex soġġetti għar-restrizzjoni attwali.
            
         
               (6)
            
            
               Id-Deċiżjoni 2006/766/KE għandha għaldaqstant tiġi emendata skont dan.
            
         
               (7)
            
            
               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Fl-Anness II tad-Deċiżjoni 2006/766/KE, l-annotazzjoni għas-Serbja tinbidel b’dan li ġej:
   
      
                  “RS
               
               
                  IS-SERBJA
                  Ma tinkludix il-Kosovo kif iddefinit bir-Riżoluzzjoni 1244 tal-Kunsill tas-Sigurtà tan-Nazzjonijiet Uniti tal-10 ta’ Ġunju 1999”
               
               
                   
               
            
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-6 ta’ Ottubru 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 139, 30.4.2004, p. 206.
   
      (2)  ĠU L 165, 30.4.2004, p. 1.
   
      (3)  ĠU L 320, 18.11.2006, p. 53.